Борис Младенов-Young
На брат ми

chitanka.info

Това, което ти за мен направи,

не може да се изчисли в пари.

То надминава всякакви представи,

като красива приказка звучи.

Но чувствам, че каквото и да сторя,

едва ли ще успея в този свят

с достойна щедрост да ти отговоря

и благодарностите не „тежат.“

А ден след ден животът си отива

и виждам само изход, с доблест, с чест

в една-единствена алтернатива:

и аз с подобен благороден жест

на дъщеря ми с внуците така

дългът към теб на тях да изплатя!

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.